**SAATTEEKSI**

Valtionavustuslain 7.3 §:n nojalla niissä tilanteissa, joissa valtionavustus myönnetään käytettäväksi valtionavustuspäätöksen mukaista käyttötarkoitusta toteuttavan muun kuin avustuksen saajan toiminnan tai hankkeen avustamiseen, valtionavustuksen saajan on tehtävä sopimus valtionavustuksen käytöstä, käytön valvonnasta ja niiden ehdoista toimintaa tai hanketta toteuttavan kanssa.

Se että avustuspäätöksen mukaista käyttötarkoitusta toteuttaa joku muu taho kuin avustuksen saaja, ei vapauta miltään osin avustuksen saajaa julkisoikeudellisista velvoitteistaan avustuksen myöntäneitä valtionapuviranomaisia kohtaan. Avustuspäätöksen mukainen avustuksen saaja on aina täysimääräisesti vastuussa STEAlle avustuksen oikeasta käytöstä. Avustuksen saajan tulee myös selvittää avustuksen käyttö STEAlle siltäkin osin, kun avustusta on käyttänyt joku muu taho.

Avustuksen kulkeminen avustuksen saajan kautta avustuksen käyttäjälle on ymmärrettävä sopimusoikeudellisena järjestelynä, jossa muu kuin avustuksen saanut taho toteuttaa osan avustuksen saajan vastuulla olevasta toiminnasta tai hankkeesta. Tahojen välille muodostuva suhde on muodoltaan yksityisoikeudellinen oikeussuhde. STEAlla on valtionavustuslain 16 §:n nojalla oikeus tarvittaessa tarkastaa myös sen tahon taloutta ja toimintaa, jolle avustusta on avustuksen saajan kautta avustuspäätöksen mukaisesti myönnetty käytettäväksi. Tämä on kuitenkin toissijainen valvontakeino, joka on lähinnä tarkoitettu täydentämään avustuksen saajan tarkastusta mahdollisissa ongelmatilanteissa.

Avustuksen saajan vastuu avustuksen oikeasta käyttämisestä johtaa siihen, että on avustuksen saajan edun mukaista esimerkiksi takaisinperinnän välttämiseksi huolehtia sopimusjärjestelyillä avustuksen oikean käytön toteutumisesta.

STEA on laatinut oheisen sopimuspohjan eteenpäin delegoidun avustuksen käyttämisestä, jota voi käyttää soveltuvin osin avustuksen saajan ja avustuksen käyttäjän välistä sopimussuhdetta ja sen ehtoja määriteltäessä. Vastuu sopimuspohjan perusteella laadittavien sopimusten sisällöstä ja sopimusehtojen noudattamisesta on sopimusosapuolilla. Koska sopimukset avustuksen saajan ja avustuksen käyttäjän välillä ovat yksittäisiä ja tapauskohtaisia yksityisoikeudellisia sopimussuhteita, saattaa olla tarkoituksenmukaista lisätä sopimukseen erityisiä, sopimuskumppanien yhdessä sopimia, avustuksen käyttöä täsmentäviä ehtoja.

**SOPIMUS STEA-AVUSTUKSEN KÄYTÖSTÄ JA KÄYTÖN VALVONNASTA**

**Sopimuksen osapuolet**

1 Avustuksen saaja:

2 Avustuksen käyttäjä:

**Sopimuksen kohde**

Sosiaali- ja terveysministeriön myöntämä STEA-avustus

 - kohdenumero:

 - käyttötarkoitus:

 - myöntämisvuosi:

Avustuksen käyttäjälle maksettava euromääräinen avustusosuus: xx xxx euroa.

**Avustuksen käyttö**

Sopimusosapuolet sitoutuvat käyttämään STEA-avustusta ainoastaan avustuspäätöksen mukaiseen tarkoitukseen.

Avustuksen käyttäjä sitoutuu kirjaamaan avustettavan toiminnan hyväksyttäviksi kustannuksiksi avustuspäätöksen mukaisesta toiminnasta tai hankkeesta johtuvat tarpeelliset ja määrältään kohtuulliset kulut toiminnan tai hankkeen tuotoilla vähennettynä. Avustuksen käyttäjä sitoutuu avustuspäätöksen ehtoihin ja rajoituksiin.

Avustuksen käyttäjä saa käyttää avustusta sen myöntämisvuoden ja sitä seuraavan kalenterivuoden aikana syntyviin kuluihin tai menoihin, jollei avustuspäätöksestä ilmene, että avustusta saadaan käyttää myös avustuksen myöntämisvuotta aikaisemmin syntyneisiin kuluihin tai menoihin taikka alijäämiin.

**Avustuksen maksaminen**

Avustuksen saaja sitoutuu maksamaan avustuksen sen käyttäjälle viipymättä sen jälkeen, kun on itse saanut avustuksen maksuun STEAlta./Avustuksen saaja sitoutuu maksamaan avustuksen sen käyttäjälle seuraavissa erissä:

x.x.20xx xxx euroa

x.x.20xx xxx euroa

x.x.20xx xxx euroa

x.xx.20xx xxx euroa

**Avustuksen käsittely kirjanpidossa**

Avustuksen käyttäjä sitoutuu järjestämään kirjanpitonsa siten, että avustuksen käyttöä voidaan luotettavasti seurata. Avustuksen käytön luotettava seuranta edellyttää, että avustuskohteen kustannusten ja tuottojen kirjaamiseksi perustetaan kirjanpitoon muista toiminnoista erillinen kustannuspaikka.

Avustuksen käyttäjä on velvollinen kirjaamaan saaduksi avustusennakoksi maksetusta avustuksesta sen osan, jota vastaan ei tilikauden päättyessä ole syntynyt hyväksyttäviä kustannuksia.

Jos tilinpäätösvaiheessa on syntynyt tilanne, jossa avustuksen käyttäjällä on syntynyt hyväksyttäviä nettokuluja tilinpäätösvaiheessa vielä maksamatonta avustusta vastaan, avustuksen käyttäjä on velvollinen kirjaamaan sopimuksen mukaan odotettavissa olevan, mutta tilinpäätösvaiheessa vielä maksamattoman avustuksen siirtosaamiseksi.

Eteenpäin delegoitavat avustukset tulee hyvän kirjanpitotavan mukaisesti esittää myös avustuksen saajan kirjanpidossa, jotta kirjanpidosta nähdään avustuksen saajan vastuulla olevan avustuksen kokonaismäärä (Kirjanpitolautakunta KILA 1971/2017).

**Avustuksen käytön valvonta**

Avustuksen käyttäjän tulee toimittaa avustuksen saajalle vuosittain xx.xx mennessä selvitys saamansa avustuksen käytöstä edelliseltä kalenterivuodelta, jotta avustuksen saaja saa tarvitsemansa tiedon tilinpäätökseensä.

Selvityksen tulee sisältää:

* kirjanpidon kustannuspaikan tilikohtainen tuloslaskelma avustetusta toiminnasta
* avustuksen käyttäjän allekirjoitettu tilinpäätös, tase-erittelyt ja allekirjoitettu tilintarkastuskertomus (ja/tai toiminnantarkastuskertomus)

- erittely avustuksella tehdyistä hankinnoista, jotka ylittävät XXXX (avustuksen saaja täyttää) euroa (alv 0)

- seuraavat avustuksen saajan edellyttämät tiedot toteutetusta toiminnasta, jotta avustuksen saaja voi laatia käytetystä avustuksesta vuosiselvityksen STEAlle 31.5. mennessä:

* (Tähän kirjataan mahdollisesti erikseen sovittavat selvitykset)
* (Tähän kirjataan mahdollisesti erikseen sovittavat selvitykset)

Lisäksi avustuksen käyttäjä on velvollinen antamaan avustuksen saajan osoittaman tilintarkastajan käyttöön STEA-rahoitusasetuksen[[1]](#footnote-1) 16 §:n mukaisen tilintarkastajan raportin laatimiseksi tarvittavan aineiston sitä pyydettäessä.

Avustuksen käyttäjä on tietoinen, että STEAlla on tarvittaessa oikeus tarkastaa myös sen toimintaa ja taloutta. STEA pyytää tarvittaessa avustuksen käyttäjältä suoraan erittelyn avustuskohteelle palkatusta henkilöstä palkkatietoineen.

Avustuksen käyttäjän tulee antaa avustuspäätöksen ehtojen noudattamisen valvomiseksi oikeat ja riittävät tiedot. Oikeilla ja riittävillä tiedoilla tarkoitetaan kaikkea sellaista tietoa, jolla on tai saattaa olla vaikutusta avustuksen käytön hyväksyttävyyteen.

**Avustuksen käyttöä ohjaava lainsäädäntö sekä yleiset ehdot ja rajoitukset**

Sopimuksen osapuolet ovat tutustuneet *valtionavustuslakiin* (688/2001) sekä *valtioneuvoston asetukseen sosiaali- ja terveysalan yhdistysten ja säätiöiden rahoituksesta* (1059/2023) ja ovat vastuussa näiden noudattamisesta. Lisäksi sopimusosapuolet ovat tutustuneet tämän sopimuksen perustana olevaan avustuspäätökseen ja sen sisältämiin erityisiin ja avustuslajikohtaisiin yleisehtoihin ja rajoituksiin.

Sopimuksen osapuolet ovat tietoisia siitä, ettei tämä sopimus syrjäytä voimassa olevan hankintalainsäädännön noudattamista (*laki julkisista hankinnoista ja käyttöoikeussopimuksista* 1397/2016).

Tätä sopimusta on laadittu kaksi yhtä pitävää kappaletta, yksi avustuksen saajalle ja yksi avustuksen käyttäjälle.

 Paikka päivänä xxxxkuuta 20

Avustuksen saaja Avustuksen käyttäjä

Viralliset allekirjoittajat

1. valtioneuvoston asetus sosiaali- ja terveysalan yhdistysten ja säätiöiden rahoituksesta (1059/2023) [↑](#footnote-ref-1)